Ολιβιέ Ζιρού

Ο Ολιβιέ Ζιρού (γαλλικά: Olivier Giroud, [γαλλική προφορά:  ɔlivje ʒiʁu], 30 Σεπτεμβρίου 1986) είναι Γάλλος επαγγελματίας ποδοσφαιριστής. Αγωνίζεται στην Μίλαν και στην Εθνική Γαλλίας.

Αγωνιζόμενος στην θέση του επιθετικού, ξεκινά την επαγγελματική του καριέρα στην Γκρενόμπλ Φουτ 38 το 2005. Μετά από δύο σεζόν ως αναπληρωματικός, παραχωρείται με την μορφή δανεισμού στην ΦΚ Ιστρ, ομάδα της Νασιονάλ. Με τις εμφανίσεις του εκεί τραβά το ενδιαφέρον της Τουρ ΦΚ, όπου και υπογράφει την επόμενη σεζόν έχοντας ακόμη καλύτερη απόδοση εκεί. Μετά από μια εξαιρετική σεζόν το 2009-2010, μεταγράφεται στην Μονπελιέ ΣΚ το 2010. Οι εμφανίσεις του με την ομάδα της περιοχής του Ερώ είχαν ως αποτέλεσμα την κλήση του στην Εθνική Γαλλίας το 2011.

Ο Ολιβιέ Ζιρού έχει μόλις έναν τίτλο στην συλλογή του, αυτόν του πρωταθλητή Γαλλίας που κατέκτησε το 2012 με την Μονπελιέ ΣΚ. Σε ατομικό επίπεδο, αναδείχτηκε πρώτος σκόρερ του πρωταθλήματος της Λιγκ 2 το 2010 και πρώτος σκόρερ της Λιγκ 1 το 2012. Ο Ολιβιέ πέρασε πετυχημένα απο το Mundial του 2018 πετυχαίνοντας 1 γκολ στην πρεμιέρα.

Καριέρα σε συλλόγους

Το ξεκίνημα στην Ιζέρ 
Προερχόμενος από τα "σπλάχνα" της Γκρενόμπλ Φουτ 38, ο Ολιβιέ Ζιρού καλείται το 2001 στην Εθνική Γαλλίας U-16, μαζί με τον Γιοάν Γκουρκύφ. Έχοντας γίνει επαγγελματίας με την ομάδα του το 2005, μπαίνει τις περισσότερες φορές ως αλλαγή στο τέλος των αγώνων και σπανίως χρησιμοποιείται ως βασικός.

Μετά από δύο σεζόν στην ομάδα της Ιζέρ, ο αριστεροπόδαρος επιθετικός παραχωρείται με την μορφή δανεικού στην ΦΚ Ιστρ η οποία αγωνίζεται στην Νασιονάλ. Πετυχαίνοντας 14 τέρματα στην διάρκεια της σεζόν 2007-2008, αποκτάται με μεταγραφή την επόμενη σεζόν από την Τουρ ΦΚ, που μόλις είχε ανέβει στην Λιγκ 2.

Η καθιέρωση στην Λιγκ 2 
Στις 21 Οκτωβρίου 2008, πετυχαίνει τα δύο πρώτα του τέρματα με την φανέλα της Τουρ ΦΚ απέναντι στην ΡΚ Λανς, στο Σταντ ντε λα Βαλέ ντυ Σερ. Στις 3 Ιανουαρίου 2009, πετυχαίνει τέσσερα τέρματα επί της ΣΣ Ζαν ντ'Αρκ στην φάση των 32 του Κυπέλλου Γαλλίας (7-1). Στις 18 Σεπτεμβρίου 2009, πετυχαίνει και πάλι τέσσερα γκολ στην διάρκεια της 7ης αγωνιστικής της Λιγκ 2 απέναντι στην ΑΚ Αρλ-Αβινιόν (4-2).

Αναδεικνύεται στην αρχή της σεζόν 2009-2010, όντας ένας από τους καλύτερους σκόρερ της Λιγκ 2, με 13 γκολ σε 16 αγώνες. Οι εμφανίσεις του έχουν σαν αποτέλεσμα το ενδιαφέρον πολλών ομάδων της Λιγκ 1 για την περίπτωσή του.

Στη διάρκεια του χειμερινού mercato, δέχεται προτάσεις από πολλές γαλλικές και βρετανικές ομάδες. Καθώς η ομάδα του επιθυμούσε να τον δει να τελειώνει την σεζόν στην Τουραίν, απορρίπτει πρόταση της Σέλτικ Γλασκώβης. Στις 25 Ιανουαρίου επισημοποιείται η μεταγραφή του στην Μονπελιέ ΣΚ, όπου υπογράφει συμβόλαιο διάρκειας 3,5 ετών με την ομάδα του γαλλικού νότου, η οποία θα τον παραχωρήσει ως δανεικό στην ομάδα της Τουρ ώστε να τελειώσει εκεί την σεζόν. Το κόστος της μεταγραφής ανέρχεται στα δύο εκατομμύρια ευρώ. Τελικά τελειώνει την σεζόν ως ο πρώτος σκόρερ της Λιγκ 2 με 21 τέρματα, και ψηφίζεται καλύτερος παίκτης του πρωταθλήματος για την σεζόν 2009-2010 από τους συναδέλφους του, με την ευκαιρία των Trophées UNFP du football.

Το πέρασμα στην Λιγκ 1 
Η καλή του σεζόν στην Λιγκ 2 ξυπνά την περιέργια των γαλλικών ΜΜΕ, και διάφορα άρθρα γράφονται σχετικά με αυτόν στη διάρκεια του καλοκαιριού του 2010. Το περιοδικό France Football τον περιγράφει « ταυτοχρόνως δυνατό και λεπτό », ενώ διαθέτει « ένα διαβολικό έλεγχο της μπάλας και ένα σωματικό παιχνίδι, χωρίς να προπαθεί να κρύψει κάποια άνεση στο παιχνίδι του. Το παιχνίδι του με το κεφάλι είναι τρομακτικό χάρη στο ύψος του αλλά και χάρη στο εξαιρετικό του timing και στην εξαιρετική του αλτηκότητα. Παρά το μεγάλο ύψος του, αυτό δεν το κάνει πιο δυσκίνητο. Παρόλα αυτά του λείπει η εκρηκτικότητα, ενώ πρέπει να βελτιώσει την ταχύτητα με την οποία "εκτελεί" και να βελτιωθεί στο πλασάρισμά του στο γήπεδο, στις κινήσεις του και στην τακτική ».Ο Ολιβιέ Ζιρού πετυχαίνει τέρμα στο πρώτο του μόλις αγώνα με τα χρώματα της νέας του ομάδας στα προκριματικά του Γιουρόπα Λιγκ 2010-2011 απέναντι στην Γκιόρι ΕΤΟ ΦΚ. Παρά μια νίκη με 1-0 στην Ουγγαρία, η γαλλική ομάδα αποκλείεται στην διαδικασία των πέναλτι στον επαναληπτικό αγώνα. Στις 18 Ιανουαρίου 2011, στη διάρκεια του ημιτελικού του Κυπέλλου Γαλλίας, ο Ολιβιέ Ζιρού δίνει την πρόκριση στην Μονπελιέ ΣΚ σημειώνοντας γκολ με κεφαλιά στην παράταση με αντίπαλο την Παρί Σεν Ζερμέν. Ακόμη 6η τον Απρίλιο, η Μονπελιέ τελικά ηττάται στον τελικό από την Ολιμπίκ Μαρσέιγ και τελειώνει το πρωτάθλημα με στην απογοητετική 14η θέση, παρά τα 12 τέρματα του Ζιρού.

Στις 15 Οκτωβρίου 2011, ο Ολιβιέ Ζιρού σημειώνει το πρώτο του χατ-τρικ στην Λιγκ 1 απέναντι στην Ντιζόν ΦΚΟ. Θα το επαναλάβει στις 26 Νοεμβρίου στην έδρα της Σοσό Μονμπελιάρ. Επιβεβαιώνει την εξαιρετική του κατάσταση από την επόμενη κιόλας αγωνιστική στο Σταντ ντε λα Μοσσόν, σημειώνοντας ένα γκολ και μοιράζοντας τρεις ασίστ απέναντι στην ΦΚ Λοριάν.

 Άρσεναλ 
Στις 26 Ιουνίου του 2012, ο  Ζιρού πήρε μεταγραφή στην Άρσεναλ, με ένα μακρόχρονο συμβόλαιο το οποίου οι αποδοχές πιστεύεται ότι αγγίζουν τα 12,4 εκατομμύρια ευρώ. Μετά από δύο επιτυχημένες σεζόν, ωστόσο, ανανεώνει το συμβόλαιο του, στις 30 Σεπτεμβρίου του 2014 (έως το 2018), μέσω το οποίου λάμβανε 80.000 λίρες εβδομαδιαίως.

 Τσέλσι 
Τον Ιανουάριο του 2018 υπέγραψε στην Τσέλσι. Εκεί κατέκτησε το Κύπελλο Αγγλίας το 2018 και το Τσάμπιονς Λιγκ το 2021.

 Διεθνής καριέρα 
Στις 3 Νοεμβρίου 2011, καλείται για πρώτη φορά από τον Λοράν Μπλαν στην Εθνική Γαλλίας για τους δύο φιλικούς αγώνες απέναντι σε ΗΠΑ και Βέλγιο. Στις 11 Νοεμβρίου, μπαίνει στον αγωνιστικό χώρο στο 59ο λεπτό στην θέση του Κεβίν Γκαμεϊρό απέναντι στις ΗΠΑ και σημειώνει έτσι την πρώτη του συμμετοχή στους Bleus''. Στις 29 Φεβρουαρίου 2012, πετυχαίνει το πρώτο του τέρμα με την Εθνική Γαλλίας απέναντι στην Γερμανία.

Στις 15 Μαΐου 2012, καλείται σε μια μεγάλη λίστα του Λοράν Μπλαν με σκοπό την συμμετοχή στην προετοιμασία της Εθνικής Γαλλίας ενόψει του  Ευρωπαϊκού Πρωταθλήματος του 2012. Στις 29 Μαΐου επιβεβαιώνεται πως θα βρίσκεται στην 23μελή αποστολή που θα πάρει μέρος στο Ευρωπαϊκό Πρωτάθλημα Ποδοσφαίρου 2012. Κατόπιν, αγωνίστηκε με τα χρώματα της Γαλλίας τόσο στο Παγκόσμιο Κύπελλο του 2014.

Δείτε επίσης
 Κατάλογος ποδοσφαιριστών που σημείωσαν ρεκόρ με χατ-τρικ

Παραπομπές

Εξωτερικοί σύνδεσμοι 

Official website
Arsenal profile

Γάλλοι ποδοσφαιριστές
Ποδοσφαιριστές Μονπελιέ ΕΣΚ
Επιθετικοί ποδοσφαιριστές
Ποδοσφαιριστές Εθνικής Γαλλίας
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Άρσεναλ
Ποδοσφαιριστές Πρέμιερ Λιγκ
Ποδοσφαιριστές Λιγκ 1
Ποδοσφαιριστές ΦΚ Ιστρ
Ποδοσφαιριστές Γκρενόμπλ Φουτ 38
Ποδοσφαιριστές Τουρ ΦΚ
Ποδοσφαιριστές Παγκοσμίου Κυπέλλου 2014
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Τσέλσι ΦΚ
Ποδοσφαιριστές Παγκοσμίου Κυπέλλου 2018
Παίκτες νικητές ΟΥΕΦΑ Γιουρόπα Λιγκ
Παίκτες νικητές Παγκοσμίου Κυπέλλου ποδοσφαίρου FIFA
Ποδοσφαιριστές Ευρωπαϊκού Πρωταθλήματος 2020
FIFA Century Club